## Odluka o načinu utvrđivanja kvota za odobravanje reeskontnih kredita bankama u IV. tromjesečju 1992. godine

### NN 60/1992 (1.10.1992.), Odluka o načinu utvrđivanja kvota za odobravanje reeskontnih kredita bankama u IV. tromjesečju 1992. godine

# NARODNA BANKA HRVATSKE

Na temelju članka 14. i članha 67. stavka 1. točke 8) Uredbe o Narodnoj
banci Hrvatske (.Narodne novine", broj 71/91.), Savjet Narodne banke
Hrvatske na sjednici od 1. listopada 1992. godine, donio je

## ODLUKU

### o načinu utvrđivanja kvota za odobravanje reeskontnih kredita bankama u IV. tromjesečju 1992. godine

I.

Ovom se odlukom propisuje način utvrđivanja kvota u IV. tromjesečju
1992. godine, kao okvira za odobravanje kratkoročnih kredita bankama na
temelju određenih kratkoročnih vrijednosnih papira i na temelju određenih
isprava o kratkoročnim kreditima što su ih banke odobrile za određene namjene
(opća kvota).

Ovom odlukom propisuje se i način utvrđivanja kvota, kao okvira za odobravanje
kratkoročnih kredita bankama na temelju isprava o kratkoročnim kreditima
što su ih banke odobrile za kreditiranje proizvodnje ratarskih kultura
(pšenice i uljane repice roda 1993. godine) i za kreditiranje sezonskih
zaliha i rezervi poljoprivrednih proizvoda jesenske berbe roda 1992. godine
(kukuruza; šećerne repe-šećera, uljarica-sirovog ulja i duhana domaće proizvodnje)
u IV. tromjesečju 1992. godine (namjenske kvote).

II.

Općom kvotom, u smislu ove odluke, smatra se najviši iznos do kojega
Narodna banha Hrvatske može odobravati kratkoroćne kredite bankama na temelju:
određenih vrijednosnih papira, zaloga određenih vrijednosnih papira i određenih
isprava o kratkoročnim kreditima što su ih banke odobrile za određene namjene.

Namjenskom kvotom, u smislu ove odluke, smatra se najviši iznos do kojega
Narodna banka Hrvatske može odobravati kratkoročne kredite bankama na temelju
određenih isprava o kratkoročnim kreditima što su ih banke odobrile za
kreditiranje proizvodnje ratarskih kultura (pšenice i uljane repice roda
1993. godine).

Namjenskom kvotom, u smislu ove odluke, smatra se i najviši iznos do
kojega Narodna banka Hrvatske može odobravati kratkoročne kredite bankama
na temelju određenih isprava o kratkoročnim kreditima što su ih banke odobrile
za kreditiranje sezonskih zaliha i rezervi poljoprivrednih proizvoda jesenske
berbe roda 1992. godine (kukuruza, šećerne repe-šećera, uljarica-sirovog
ulja i duhana domaće proizvodnje).

Kvote iz stavka 1, 2. i 3. ove točke, utvrđuju se pojedinačno za svaku
banku za IV. tromjesečje 1992. godine.

III.

Kratkoročnim kreditima, u smislu ove odluke, smatraju se:

1) kratkoročni krediti koji se odobravaju na temelju domaćih i inozemnih
prenosivih kratkoročnih vrijednosnih papira;

2) kratkoroćni krediti koji se odobravaju bankama s rokom vraćanja do
tri mjeseca, uz zalog blagajničkih zapisa Narodne banke Hrvatske;

3) kratkoročni krediti koji se odobravaju bankama na temelju određenih
isprava o kratkoročnim kreditima što su ih banke odobrile krajnjim korisnicima
za određene namjene.

IV.

Porast opće kvote iz točke II. stavka 1. ove odluke, utvrđuje se za
banke na temelju okvira primarne emisije Narodne banke Hrvatske utvrđenog
Projekcijom monetarno-kreditne politike za IV. tromjesečje 1992. godine
i jedinstvenog koeficijenta izračunatog za svaku banku na način utvrđen
ovom odlukom.

Jedinstveni koeficijent za svaku banku predstavlja:

1) koeficijent osnivačkog fonda i rezervi, koji se dobiva množenjem
postotka udjela osnivačkog fonda i rezervi banke u ukupnom stanju osnivačkih
fondova i rezervi svih banaka po Zaključnom računu za 1991. godinu s 1,0.

Izuzetno, za banke koje su osnovane nakon 31. prosinca 1991., a do stupanja
na snagu ove Odluke (novoosnovane banke), kvote se utvrđuju prema knjigovodstvenom
stanju fondova i rezervi tih banaka na dan njihovog osnivanja.

V.

Porast namjenske kvote iz točke II. stavka 2. ove odluke za kreditiranje
proizvodnje ratarskih kultura (pšenice i uljane repice roda 1993. godine)
utvrđuje se za banke na temelju okvira primarne emisije Narodne banke Hrvatske
utvrđenog Projekcijom monetarno kreditne politike za IV. tromjesečje 1992.
godine i jedinstvenog koeficijenta izračunatog za svaku banku na način
utvrđen ovom Odlukom.

Jedinstveni koeficijent za svaku banku predstavlja zbroj koeficijenata,
i to:

1) Koeficijenta osnivačkog fonda i rezervi, koji se dobiva množenjem
postotka udjela osnivačkog fonda i rezervi banke u ukupnom stanju osnivačkih
fondova i rezervi svih banaka po Zaključnom računu za 1991. godinu s 0,25;
i

2) Koeficijenta kratkoročnih kredita banaka odobrenih krajnjim korisnicima
za financiranje, proizvodnje ratarskih kultura, koji se dobiva množenjem
postotka udjela tih kredita banaka u ukupnom stanju kredita svih banaka
u razdoblju listopad-prosinac 1991. godine s 0,75.

Izuzetno, za banke koje su osnovane nakon 31. prosinca 1991., a do stupanja
na snagu ove Odluke (novoosnovane banke), kvote se utvrđuju prema knjigovodstvenom
stanju fondova i rezervi tih banaka na dan njihovog osnivanja.

VI.

Porast namjenske kvote iz točke II. stavka 3. ove odluke za sezonske
zalihe i rezerve poljoprivrednih proizvoda jesenske berbe roda 1992. godine
(kukuruza, šećerne repe-šećera, uljarica-sirovog ulja i duhana domaće proizvodnje)
utvrđuje se za banke na temelju okvira primarne emisije Narodne banke Hrvatske
utvrđenog Projekcijom monetarno kreditne politike za IV. tromjesečje 1992.
godine i jedinstvenog koeficijenta izračunatog za svaku banku na način
utvrđen ovom Odlukom.

Jedinstveni koeficijent za svaku banku predstavlja zbroj koeficijenata,
i to:

1) Koeficijenta osnivačkog fonda i rezervi, koji se dobiva množenjem
postotka udjela osnivačkog fonda i rezervi banke u ukupnom stanju osnivačkih
fondova i rezervi svih banaka po Zaključnom računu za 1991. godinu s 0,25;
i

2) Koeficijenta kratkoročnih kredita banaka odobrenih krajnjim korisnicima
za financiranje sezonskih zaliha i rezervi tih poljoprivrednih proizvoda,
koji se dobiva množenjem postotka udjela tih kredita banaka u ukupnom stanju
kredita svih banaka u razdoblju listopad-prosinac 1991. godine s O,75.

Izuzetno, za banke koje su osnovane nakon 31. prosinca 1991., a do stupanja
na snagu ove Odluke (novoosnovane banke), kvote se utvrđuju prema knjigovodstvenom
stanju fondova i rezervi tih banaka na dan njihovog osnivanja.

VII.

Pod bankom, u smislu ove odluke, razumijevaju se banke osnovane kao
pravna osoba u skladu sa Zakonom o bankama i drugim financijskim organizacijama,
koje imaju sjedište u Republici Hrvatskoj.

VIII.

Ova Odluka stupa na snagu danom objave u "Narodnim novinama",
a primjenjivat će se od 1. listopada 1992. godine.

O. br. 57/92.

Zagreb,1. listopada 1992.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, , v. r.**

Odluka, NN 60/1992-1624
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)